Държавен вестник, бр. 63, 2007 г., стр. 41

Б Р О Й  63
Д Ъ Р Ж А В Е Н   В Е С Т Н И К
С Т Р .  41
4. разработва план за защита на класифици-
раната информация при положение на война,
при военно или друго извънредно положение;
5. изпълнява и други задачи, произтичащи
от нормативни актове, регламентиращи защи-
тата на класифицираната информация.
(3) За изпълнение на функциите по ал. 1 и 2
служителят по сигурността на информацията
се отчита пред комисията.
Чл. 22. Финансовият контрольор е на пряко
подчинение на председателя на комисията и
докладва за своята работа пред комисията. Фи-
нансовият контрольор се назначава по реда на
Закона за вътрешния одит в публичния сектор
(ЗВОПС) и осъществява предварителен контрол
за законосъобразност на всички документи и
действия, свързани с финансовата дейност на
комисията, при разходване на бюджетните сред-
ства от републиканския бюджет, на средства,
получавани по международни програми и про-
екти, както и на задачите, произтичащи от зако-
на и нормативните актове по прилагането му.
Чл. 23. (1) Звеното за вътрешен одит е на
пряко подчинение на председателя на комиси-
ята и осъществява вътрешен одит по ЗВОПС.
(2) Звеното по ал. 1 осъществява дейността
по вътрешен одит на всички структури, програ-
ми, дейности и процеси в комисията в съответ-
ствие с чл. 13 ЗВОПС.
(3) Звеното по ал. 1 докладва директно на
комисията.
(4) Звеното по ал. 1:
1. консултира комисията, като дава съвети,
мнения, извършва обучение и др. с цел да се
подобрят процесите на управление на риска и
контролът, без да поема управленска отговор-
ност за това;
2. докладва и обсъжда с комисията и с ръко-
водителите на структурите, чиято дейност е
одитирана, резултатите от всеки извършен оди-
тен ангажимент и представя одитен доклад;
3. дава препоръки в одитните доклади за
подобряване на адекватността и ефективност-
та на системите за финансово управление и
контрол, подпомага комисията при изготвяне-
то на план за действие и извършва проверки за
проследяване изпълнението на препоръките;
4. изготвя и представя на комисията годи-
шен доклад за дейността по вътрешен одит в
съответствие с чл. 40 ЗВОПС.
Раздел IV
Главен секретар
Чл. 24. (1) Главният секретар се назначава
със заповед на председателя на комисията след
съгласуване с членовете на комисията и се от-
чита за своята дейност пред комисията.
(2) Главният секретар ръководи, координи-
ра и контролира функционирането на дирекци-
ите от администрацията на комисията.
(3) Главният секретар осъществява админис-
тративното ръководство, като:
1. утвърждава образците на официалния и
служебния печат на комисията;
2. следи движението на документите и оси-
гурява спазването на сроковете, поставени в
решенията на комисията, заповедите и резолю-
циите на председателя;
3. координира оперативното взаимодействие
на администрацията на комисията с админист-
рациите на държавните органи и с неправител-
ствените и обществените организации;
4. изисква информация и материали, необ-
ходими за анализ и подготовка на въпросите,
които подлежат на разглеждане от комисията;
5. координира и контролира дейността по
стопанисването и управлението на държавната
собственост, предоставена на комисията;
6. изпълнява други задачи, възложени му с
решение на комисията или със заповед на ней-
ния председател;
7. инициира и организира работни срещи с
участието на членове на комисията и експерти
по предложение на директорите на дирекции с
цел изготвяне и координиране на окончателна
позиция по въпроси, чието разглеждане пред-
стои на заседание на комисията.
(4) При отсъствие на главния секретар него-
вите функции за всеки конкретен случай се из-
пълняват от определен от председателя на ко-
мисията директор на дирекция.
Раздел V
Структура и функции на дирекциите
Чл. 25. Дирекциите в администрацията на
комисията са организирани, както следва:
1. Главна дирекция “Контрол на съобще-
нията”;
2. дирекция “Разрешителна дейност и чес-
тотно планиране”;
3. дирекция “Техническо регулиране и елек-
тронен подпис”;
4. дирекция “Пазарно регулиране”;
5. дирекция “Административно и информа-
ционно обслужване”;
6. дирекция “Финансово, стопанско обслуж-
ване и управление на човешките ресурси”;
7. дирекция “Правна”;
8. дирекция “ Международна дейност и ко-
муникация с ЕК”.
Чл. 26. (1) Главна дирекция ”Контрол на съ-
общенията” има пет териториални звена: Бур-
гас, Варна, Велико Търново, Враца и Пловдив.
(2) Териториалният обхват на звената по ал. 1
се определя с решение на комисията.
Чл. 27. Главна дирекция “Контрол на съоб-
щенията” осигурява дейностите по:
1. контрол по спазване на ЗЕС, ЗПУ, ЗЕДЕП
и подзаконовите актове, издадените разреше-
ния, приложимите общи изисквания, наложе-
ните с решение специфични задължения и ре-
шения на КРС;
2. контрол на параметрите и изискванията
за качеството на услугите;